Dünyanın ən məşhur idman növlərindən biri olan futbol 4-cü İslam Həmrəyliyi Oyunlarının da tərkib hissəsidir. Futbol yarışlarında 8 kişi komandası qızıl medal uğrunda rəqabət aparıb. Yarışlar Bakıda yerləşən bir neçə məkanda keçirilib. Azərbaycan milli futbol komandasının ənənəvi ev stadionu olan Tofiq Bəhramov adına Respublika Stadionu final qarşılaşmasına, Dalğa Arena yarımfinal oyunlarına, Azal Arena və Bayıl Arena isə qrup mərhələsinin yarışlarına ev sahibliyi edib. Mayın 8-də "Bakı-2017" IV İslam Həmrəyliyi Oyunlarının futbol yarışına start verilib..

Qrup mərhələsi
--------------

### Birinci tur

Səkkiz komandanın qatıldığı yarışda ev sahibi Azərbaycan ilə yanaşı, Türkiyə, Səudiyyə Ərəbistanı, Kamerun, Mərakeş, Oman, Fələstin və Əlcəzair milliləri də qələbə uğrunda mübarizə aparırlar. Azərbaycan millisi ev sahibi olduğu üçün "A" qrupunda yer alıb. Bu qrupda milli komandamızın rəqibləri Kamerun, Səudiyyə Ərəbistanı və Mərakeş milliləridir. "B" qrupunda isə Türkiyə, Əlcəzair, Oman və Fələstin yığma komandaları yarışırlar. Yarışın ilk günündə Azərbaycan millisi "Bayıl Arena" stadionunda Kamerun yığması ilə qarşılaşıb. Gürcüstanlı baş hakim Giorgi Kuraşvilinin idarə etdiyi oyunda hesab açılmayıb. "A" qrupunun digər oyunu Səudiyyə Ərəbistanı və Mərakeş yığmaları arasında keçirilib. "AZAL Arena"da təşkil olunan matçın ilk hissəsində hesab açılmayıb. İkinci hissəyə daha fəal başlayan Mərakeş millisi matçın 76-cı dəqiqəsində istəyinə nail olub. Çouaib Əl Maftul adını tabloya yazdırıb – 1:0. Bu, oyunda yeganə qol olub və Mərakeş millisi "Bakı-2017"yə qələbə ilə başlayıb."B" qrupunun ilk oyununda isə "Bayıl" stadionunda Türkiyə millisi Əlcəzair yığması ilə qarşılaşıb. Azərbaycanlı hakimlər briqadasının idarə etdiyi oyunun ilk hissəsində Türkiyə millisi hesabı açıb. Matçın 38-ci dəqiqəsində Onur Eriş fərqlənib – 1:0. Oyunun 78-ci dəqiqəsində əlcəzairli Fərid Əl Məlali hesabı bərabərləşdirib – 1:1. Görüşün sonuncu dəqiqəsində Türkiyə millisinin qapısına təyin olunmuş 11 metrlik cərimə zərbəsini dəqiq yerinə yetirən Ahmed Qaqqa Əlcəzair millisinin qələbəsini rəsmiləşdirib – 2:1. Bu qrupun digər görüşü "AZAL Arena"da Fələstin və Oman yığmaları arasında oynanılıb. Qarşılaşmanın 5-ci dəqiqəsində fələstinli Oday Dabbaq hesabı açıb. Oyunun ilk hissəsi Fələstin millisinin minimal hesablı üstünlüyü ilə başa çatıb – 1:0. İkinci hissəyə daha fəal başlayan Oman yığması 48-ci dəqiqədə Marvan Vadi Avladın qolu ilə hesabı bərabərləşdirib – 1:1. Görüşün 54-cü dəqiqəsində Oday Dabbaqın dublu ilə Fələstin yenidən hesabda önə çıxıb. Matçın 86-cı dəqiqəsində Marvan Vadi Avlad dubl edərək hesaba tarazlıq gətirib – 2:2. Qalan vaxtda hesab dəyişməyib və matç 2:2 hesablı heç-heçə ilə yekunlaşıb..

### İkinci tur

"Bakı-2017"nin futbol yarışının qrup mərhələsinin ikinci turunun görüşləri mayın 11-də olub. "A" qrupunda Azərbaycan-Səudiyyə Ərəbistanı, Kamerun-Mərakeş, "B" qrupunda isə Oman-Türkiyə və Fələstin-Əlcəzair görüşləri oynanılıb."Bakı-2017"nin futbol yarışlarında hər bir komandanın heyəti 23 yaşadək futbolçulardan ibarətdir. Bununla yanaşı, yaşı 23-dən yuxarı olan üç futbolçu da heyətdə yer alır. Qeyd edək ki, futbol üzrə Azərbaycan millisi İslam Həmrəyliyi Oyunlarında ilk dəfə çıxış edib.

"A" qrupu çərçivəsində keçirilən Kamerun-Mərakeş görüşündə qalib müəyyənləşməyib. "Bayıl Arena"da keçirilən oyunun 29-cu dəqiqəsində kamerunlu Panqop Tçidcu Frantz hesabı açıb. Oyunun ilk hissəsi Kamerun millisinin minimal hesablı üstünlüyü ilə başa çatıb – 1:0. Oyunun 58-ci dəqiqəsində Kamerun millisinin üzvü Kami Ntankue Yves Daniel qırmızı vərəqə alaraq matçdan kənarlaşdırılıb. Bərabərlik qolunu matçın ikinci hissəsinə artırılan əlavə vaxtda mərakeşli Həmzə Qodali vurub.

Azərbaycanlı hakimlər briqadasının idarə etdiyi oyun 1:1 hesablı heç-heçə ilə başa çatıb. 23 yaşadək futbolçulardan ibarət Azərbaycan milli komandası Səudiyyə Ərəbistanı yığması ilə qarşılaşıb. Matç Yaşar Vahabzadənin rəhbərlik etdiyi kollektivin 2:0 hesablı qalibiyyəti ilə yekunlaşıb. Qarşılıqlı hücumlar şəraitində keçən görüşün ilk hissəsində hesab açılmayıb. İkinci hissəyə daha fəal başlayan millimiz 67-ci dəqiqədə Elşən Abdullayevin qolu ilə azarkeşləri sevindirib. Görüşün 80-ci dəqiqəsində Ağabala Ramazanov ikinci topu rəqib qapısından keçirib. Qalan dəqiqələrdə qapılara qol vurulmayıb və oyun 2:0 hesabı ilə Azərbaycan millisinin xeyrinə başa çatıb. Turnirdə qazandığı ilk qələbə sayəsində xalını 4-ə çatdıran yığma vurulan qollardakı say üstünlüyünə görə 1-i pilləyə yüksəlib..

Qeyd edək ki, A qrupunun digər matçında Kamerun və Mərakeş komandaları heç-heçə ediblər — 1:1.

Bu nəticələrdən sonra Azərbaycanla eyni xala malik Mərakeş yığması ilə 2-ci pillədə yer alıb. Kamerun 2 xalla 3-cü pillədə qərarlaşdığı halda, keçirdiyi hər iki oyunda uduzan Səudiyyə Ərəbistanı qrupdan çıxmaq şansını itirib.

"B" qrupunun ikinci turu çərçivəsində Oman millisi Türkiyə yığmasını məğlub edib. "AZAL Arena"da təşkil olunan görüşün 27-ci dəqiqəsində türkiyəli futbolçu Melih Okutan hesabı açıb. İlk hissənin sonuncu dəqiqəsində Oğuzhan Kayar ikinci topu Oman millisinin qapısından keçirib. Görüşün birinci hissəsi Türkiyə millisinin 2:0 hesablı üstünlüyü ilə yekunlaşıb. İkinci hissəyə daha fəal başlayan Oman millisi 58-ci dəqiqədə Ahmed Əl-Matruşi, 63-cü dəqiqədə isə Salaah Əl-Yahyainin qolu ilə hesabı bərabərləşdirib. Görüşün 72-ci dəqiqəsində Türkiyə yığmasının qapısına təyin olunmuş penalti zərbəsini dəqiq yerinə yetirən Muhsen Əl-Qassani Oman millisini hesabda önə çıxarıb. Komandaların cəhdlərinə baxmayaraq oyunun sonunadək hesab dəyişməyib. Beləliklə, Oman millisi Türkiyə yığmasını 3:2 hesabı ilə məğlub edib. Digər matç "AZAL Arena"da Fələstin və Əlcəzair yığmaları arasında oynanılıb. Qarşılaşmanın ilk hissəsində hesab açılmayıb. Görüşdə yeganə qol oyunun 63-cü dəqiqəsində qeydə alınıb. Fələstin millisinin qapısına təyin olunmuş 11 metrlik cərimə zərbəsini dəqiq yerinə yetirən Fərid Əl-Məlali Əlcəzair millisinin qələbəsini rəsmiləşdirib — 1:0.

### Üçüncü tur

Futbol yarışlarında qrup mərhələsinə yekun vuruldu. Baş tutan 4 matçdan sonra yarımfinalçıların adlarına aydınlıq gəlib. Öncə B qrupunda görüşlər keçirilib. Türkiyə ilə matçda 3 top fərqi ilə önə keçən Fələstin bu üstünlüyünü qoruya bilməyib. İnanılmaz geridönüşə imza atan "ay-ulduzlular" özlərindən sonra rəqibin də qrupdan çıxmasına imkan verməyiblər. Digər qarşılaşmadan sülhlə ayrılan Əlcəzairlə Oman əl-ələ verib, qrup səddini aşıblar. Milli komandamız A qrupunda Mərakeşlə Azərbaycan komandaları üz-üzə gəlib. İlk iki turdan sonra aktivində 4 xalı olan yığmamıza bu matçda bərabərlik də kifayət edirdi. Nəticədə rəqibi ilə qolsuz bərabərə qalan Yaşar Vahabzadənin yetirmələri yollarına davam ediblər, lakin komandamız qrupu ikinci sırada tamamlayıb. Çünki digər oyunda Səudiyyə Ərəbistanını böyük hesabla üstələyən Kamerun lider kimi mərhələ adlayıb. Millimiz qrupdan çıxıb, yarımfinalda Əlcəzairə rəqib oldu. Beləliklə, millimiz yarımfinalda Əlcəzairlə, Kamerun isə Omanla qarşılaşacaq. Yarımfinal mərhələsinin görüşləri mayın 18-də baş tutacaq..

### A qrupu

|  |
| --- |
|  |
| Y. | Komanda | O. | Q. | B. | M. | Vq | Bq | Tf | X. |
| 1 |  Kamerun | 3 | 1 | 2 | 0 | 4 | 1 | +3 | **5** |
| 2 |  Azərbaycan | 3 | 1 | 2 | 0 | 2 | 0 | +2 | **5** |
| 3 |  Mərakeş | 3 | 1 | 2 | 0 | 2 | 1 | +1 | **5** |
| 4 |  Səudiyyə Ərəbistanı | 3 | 0 | 0 | 3 | 0 | 6 | -6 | **0** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8 may 201710:30 | 

|  |  |  |
| --- | --- | --- |
| **Səudiyyə Ərəbistanı** | 0 : 1Hesabat | **Mərakeş** |
|  | **Qollar** | Qol 76' Çouaib Əl Maftul |

 | AZAL Arena**Hakim:** Ukrayna Mikola Balakin |

---

|  |  |  |  |  |  |
| --- | --- | --- | --- | --- | --- |
| 8 may 201718:30 | 

|  |  |  |
| --- | --- | --- |
| **Azərbaycan** | 0 : 0Hesabat | **Kamerun** |

 | Bayıl Arena**Hakim:** Gürcüstan Giorgi Kuraşvili |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 11 may 201712:30 | 

|  |  |  |
| --- | --- | --- |
| **Kamerun** | 1 : 1Hesabat | **Mərakeş** |
| Qol 29' Panqop Tçidcu Frantz | **Qollar** | Qol 90+1' Həmzə Qodali |

 | Bayıl Arena**Hakim:** Azərbaycan Rəhim Həsənov |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 11 may 201718:30 | 

|  |  |  |
| --- | --- | --- |
| **Azərbaycan** | 2 : 0Hesabat | **Səudiyyə Ərəbistanı** |
| Qol 67' Elşən AbdullayevQol 80' Ağabala Ramazanov | **Qollar** |  |

 | Bayıl Arena**Hakim:** Moldova Andrey Çeban |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 15 may 201718:30 | 

|  |  |  |
| --- | --- | --- |
| **Kamerun** | 3 : 0Hesabat | **Səudiyyə Ərəbistanı** |
| Qol 39' (başla qol) Nkolo OssinqaneQol 45+1' (pen.) Panqop Tçidcu FrantzQol 59' Makki Bağnyak | **Qollar** |  |

 | AZAL Arena**Hakim:** Azərbaycan Əliyar Əliyev |

---

|  |  |  |  |  |  |
| --- | --- | --- | --- | --- | --- |
| 15 may 201718:30 | 

|  |  |  |
| --- | --- | --- |
| **Mərakeş** | 0 : 0Hesabat | **Azərbaycan** |

 | Bayıl Arena**Hakim:** Gürcüstan Giorgi Kuraşvili |

### B qrupu

|  |
| --- |
|  |
| Y. | Komanda | O. | Q. | B. | M. | Vq | Bq | Tf | X. |
| 1 |  Əlcəzair | 3 | 2 | 1 | 0 | 4 | 2 | +2 | **7** |
| 2 |  Oman | 3 | 1 | 2 | 0 | 6 | 5 | +1 | **5** |
| 3 |  Türkiyə | 3 | 1 | 0 | 2 | 7 | 8 | -1 | **3** |
| 4 |  Fələstin | 3 | 0 | 1 | 2 | 5 | 7 | -2 | **1** |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8 may 201712:30 | 

|  |  |  |
| --- | --- | --- |
| **Əlcəzair** | 2 : 1Hesabat | **Türkiyə** |
| Qol 78' Fərid Əl MəlaliQol 90+6' (pen.) Ahmed Qaqqa | **Qollar** | Qol 38' Onur Eriş |

 | Bayıl Arena**Hakim:** Azərbaycan Əliyar Əliyev |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8 may 201716:30 | 

|  |  |  |
| --- | --- | --- |
| **Fələstin** | 2 : 2Hesabat | **Oman** |
| Qol 5' (54) Oday Dabbaq | **Qollar** | Qol 48' (86) Marvan Vadi Avlad |

 | AZAL Arena**Hakim:** Moldova Andrey Çeban |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 11 may 201710:30 | 

|  |  |  |
| --- | --- | --- |
| **Oman** | 3 : 2Hesabat | **Türkiyə** |
| Qol 58' Əl MatruşiQol 64' Salaah Əl YahyaiQol 73' (pen.) Muhsen Əl Qassani | **Qollar** | Qol 27' Melih OkutanQol 45+1' Oğuzhan Kayar |

 | AZAL Arena**Hakim:** Gürcüstan Giorgi Kuraşvili |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 11 may 201716:30 | 

|  |  |  |
| --- | --- | --- |
| **Fələstin** | 0 : 1Hesabat | **Əlcəzair** |
|  | **Qollar** | Qol 63' (pen.) Fərid Əl-Məlali |

 | AZAL Arena**Hakim:** Ukrayna Mikola Balakin |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 15 may 201712:30 | 

|  |  |  |
| --- | --- | --- |
| **Oman** | 1 : 1Hesabat | **Əlcəzair** |
| Qol 40' Muhsin Əl Qassani | **Qollar** | Qol 45+1' Tayeb Meziani |

 | AZAL Arena**Hakim:** Moldova Andrey Çeban |

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 15 may 201712:30 | 

|  |  |  |
| --- | --- | --- |
| **Türkiyə** | 4 : 3Hesabat | **Fələstin** |
| Qol 44' (81) Hakkı Can AksuQol 63' Melih OkutanQol 70'Onur Eriş | **Qollar** | Qol 22' Oday Əl DabbaqQol 29' Mohammed MaraabaQol 33' İslam Batran |

 | Bayıl Arena**Hakim:** Ukrayna Mikola Balakin |

Məkanlar
--------


| Bakı |  | Bakı |
| --- | --- | --- |
| Tofiq Bəhramov adına Respublika Stadionu | Dalğa Arena |
|  |  |
| Tutumu: **31,200** | Tutumu: **6,500** |
| Bakı | Bakı |
| Bayıl Arena | AZAL Arena |
|  |
| Tutumu: **5,000** | Tutumu: **3,500** |

Pley-of mərhələsi
-----------------

Bu mərhələdə U-23 millimiz də finala vəsiqə uğrunda mübarizə aparıb. Komandamızın rəqibi isə Əlcəzair yığması idi. Futbolçularımız bu görüşdən iki cavabsız qolla qalib ayrılıblar. Nəticədə, Azərbaycan İslamiadanın ilk finalına çıxan komanda olub. Digər yarımfinal oyununda isə Kamerun yığması ilə Oman üz-üzə gəlib

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 18 may 201712:30 | 

|  |  |  |
| --- | --- | --- |
| **Əlcəzair** | 0 : 2Hesabat | **Azərbaycan** |
|  | **Qollar** | Qol 22'Ruslan AbışovQol 29' Məqsəd İsayev |

 | Dalğa Arena**Hakim:** Ukrayna Mikola Balakin |

Oyunun əsas vaxtı qolsuz bərabərliklə çatdığı üçün 30 dəqiqəlik əlavə vaxt verilmiş və nəticədə hesab yenə dəyişməmiş. 0:0 Qalibi müəyyən etmək üçün görüşün hakimi qapılara 11 metrlik cərimə zərbələri təyin edib. Bu zərbələri daha dəqiq yerinə yetirən Oman komandası finala çıxıb. Kamerun komandası isə bürünc medallar uğrunda mübarizə aparacaq.

---

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 18 may 201718:30 | 

|  |  |  |
| --- | --- | --- |
| **Kamerun** | 0 : 0(əlavə vaxt 0 : 0) 11 m. 3 : 4Hesabat | **Oman** |
| Qaçan penalti (qapıçı qurtardı) Moundi Alim MohazeVurulub Serge AndouloQaçan penalti (çölə attı) Mbaissidara Mbaiza OlivierVurulub Kunde Malonq PierreVurulub Panqop Tçidcu FrantzQaçan penalti (çölə attı) Bağnyak MoueqniI Makki Frank | **11 metrlik cərimə zərbələri** | Qaçan penalti (çölə attı) Əl-Yahyaeyi SaalahVurulub Əl-Qassani MuhsenVurulub Əl Matruşi AhmedVurulub Əl-Mmamari Juma MubarakQaçan penalti (dirəkdən döndü) Əl-Kaabi AhmedVurulub Əl-Habsi Juma |

 | Dalğa Arena**Hakim:** Azərbaycan Rəhim Həsənov |


|  |  |  |  |
| --- | --- | --- | --- |
|  | Yarımfinal |  | Final |
|  |  |  |  |  |  |  |
|  | 18 may 2017 |
|  |   Kamerun |  0 Vurulub 3 |   |
|  |   Oman |  0 Vurulub 4 |   |
|  |   |
|  |  | 21 may 2017 |
|  |   |   |   Azərbaycan |  2 |
|  |   |   Oman |  1 |
|  |  |
|  |  |
|  |  | Üçüncü yer uğrunda oyun |
|  | 18 may 2017 |  | 21 may 2017 |
|  |   Əlcəzair |  0 |  |   Əlcəzair |  2 |
|  |   Azərbaycan |  2 |   |  |   Kamerun |  0 |

Üçüncu yer uğrunda oyun
-----------------------

Bürünc medallar uğrunda Əlcəzair və Kamerun milli komandaları qarşılaşıblar. Tofiq Bəhramov adına Respublika stadionunda keçirilən görüş azərbaycanlı hakimlər briqadası tərəfindən idarə olunub. Qarşılıqlı hücumlar şəraitində keçən görüşün ilk hissəsində hesab açılmayıb. Matçda ilk qol oyunun 55-ci dəqiqəsində vurulub. Kamerun millisinin qapısına təyin olunmuş 11 metrlik cərimə zərbəsini dəqiq yerinə yetirən Qaqa Ahmed hesabı açıb. Görüşün 64-cü dəqiqəsində Hamra Abderrahim ikinci topu Kamerun yığmasının qapısından keçirib – 2:0. Qalan dəqiqələrdə qapılara qol vurulmayıb və oyun 2:0 hesabı ilə Əlcəzair millisinin xeyrinə başa çatıb. Bununla da Əlcəzair milli komandası IV İslam Həmrəyliyi Oyunlarının futbol yarışının bürünc medallarına sahib olub.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 21 may 201714:00 | 

|  |  |  |
| --- | --- | --- |
| **Əlcəzair** | 2 : 0Hesabat | **Kamerun** |
| Əhməd Qaqqa Qol 55' (pen.) Abderrahim Hamra Qol 63' | **Qollar** |  |

 | Tofiq Bəhramov adına Respublika Sadionu**Hakim:** Azərbaycan Əliyar Ağayev |

Final
-----

23 yaşadək milli komandamız finalda Oman milli komandası ilə qarşılaşıb. Görüşə fəal başlayan Azərbaycan millisi 17-ci dəqiqədə istəyinə nail olub. Millimizin futbolçusu Mahir Mədətov rəqib komandanın qapısına yol taparaq komandamızı hesabda önə çıxarıb — 1:0. Qarşılaşmanın 22-ci dəqiqəsində komandamız ikinci topu rəqib qapısından keçirməyə yaxın olsa da, top çərçivədən keçməyib. Oman millisinin qapısına təyin olunmuş cərimə zərbəsini Mahir Mədətov dəqiq yerinə yetirə bilməyib, lakin beş dəqiqə sonra Mahir Mədətov özünün və komandasının ikinci qolunu vurub — 2:0. Qarşılaşmanın 56-cı dəqiqəsində rəqib komandanın futbolçusu Salaah Əl-Yahyai hesab arasındakı fərqi azaldıb — 2:1, lakin bu, matçda vurulan son qol olub və Azərbaycan millisi tarixində ilk dəfə beynəlxalq miqyaslı turniri çempion kimi başa vurub.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 21 may 201721:00 | 

|  |  |  |
| --- | --- | --- |
| **Azərbaycan** | 2 : 1Hesabat | **Oman** |
| Qol 17' (27) Mahir Mədətov | **Qollar** | Qol 56' Əl Yahyaei |

 | Tofiq Bəhramov adına Respublika Sadionu**Hakim:** Gürcüstan Giorgi Kuraşvili |

Bombardir
---------

Fələstin Oday Dabbaq (3 qol)
Azərbaycan Mahir Mədətov (2 qol)
Əlcəzair Əhməd Qaqqa (2 qol)
Əlcəzair Fərid Əl Məlali (2 qol)
Kamerun Panqop Tçidcu Frantz (2 qol)
Oman Muhsen Əl-Qassani (2 qol)
Oman Salaah Əl-Yahyai (2 qol)
Oman Marvan Vadi Avlad (2 qol)
Türkiyə Melih Okutan (2 qol)
Türkiyə Hakkı Can Aksu (2 qol)

Yekun nəticə
------------


| № | Qr | Komanda | O | Q | H | U | QT | QQ | QF | Xal | Yekun nəticə |
| --- | --- | --- | --- | --- | --- | --- | --- | --- | --- | --- | --- |
| 1 | A |  Azərbaycan | 5 | 3 | 2 | 0 | 6 | 1 | +5 | 11 | **Qızıl medal** |
| 2 | B |  Oman | 5 | 1 | 3 | 1 | 7 | 6 | +1 | 6 | **Gümuş medal** |
| 3 | B |  Əlcəzair | 5 | 3 | 1 | 1 | 6 | 4 | +2 | 10 | **Bürünc medal** |
| 4 | A |  Kamerun | 5 | 1 | 3 | 1 | 4 | 3 | +1 | 6 | 4-cü yer |
|  |  |  |  |  |  |  |  |  |  |  |  |
| 5 | A |  Mərakeş | 3 | 1 | 2 | 0 | 2 | 1 | +1 | 5 | Qrup məhrələsində ələnənlər |
| 6 | B |  Türkiyə | 3 | 1 | 0 | 2 | 7 | 8 | −1 | 3 |
| 7 | B |  Fələstin | 3 | 0 | 1 | 2 | 5 | 7 | −2 | 1 |
| 8 | A |  Səudiyyə Ərəbistanı | 3 | 0 | 0 | 3 | 0 | 6 | −6 | 0 |

8-21 may 2017 tarixində oynanılmış matç(lar) əsasında yenilənib. Mənbə: [*mənbə göstərin*]

İstinadlar
----------

1. ↑  Baku 2017 com [*ölü keçid*]
2. ↑  "Azər Tac". 2017-08-11 tarixində arxivləşdirilib. İstifadə tarixi: 2017-05-11.
3. ↑  "Repor İnformasiya Agentliyi". 2017-06-12 tarixində arxivləşdirilib. İstifadə tarixi: 2017-05-12.
4. ↑  "Apa spor". 2020-09-24 tarixində arxivləşdirilib. İstifadə tarixi: 2017-05-16.

Həmçinin bax
------------

| ⛭2017 İslam Həmrəyliyi Oyunlarında idman növləri |
| --- |
| İdman növləri | 
* Taeкvondo
* Voleybol
* Zorxana

 |